Fifth Avenue
Fifth Avenue ('viies avenüü') on New Yorgi keskse linnaosa Manhattani tänavajoonestikus viies püstsirge edela-kirdesuunaline lai tee. Avenüü on Manhattani peatänav New Yorgis Ameerika Ühendriikides. Tänav on 9,973 kilomeetrit pikk ning lähtub Washington Square North tänavalt Washington Square Archi triumfikaare eest. Tänav kuulub New Yorgi linnale ja seda hooldab New Yorgi transpordiamet. Fifth Avenue kulgeb Waverly Place'ist läbi rõhtsirgete tänavate 8th Street – 120th Street ja 124th Street – 143th Street ning jõuab ulatuselt lõpule linna sissesõiduteel Harlem River Drive'il. Seda peetakse üheks maailma kõige kallimaks ja elegantsemaks tänavaks. Seal on palju tuntud vaatamisväärsusi, nagu New Yorgi Avalik Raamatukogu, Püha Patricku katedraal, Rockefeller Center, Fred F. French Building ja Central Park. Fifth Avenuel on palju luksuskauplusi, nagu Gucci. Avenüü äärde jääb ka endise Ameerika Ühendriikide presidendi Donald Trumpi pilvelõhkuja Trump Tower.